बैंक में बजा सायरन, पुलिस ने लगाई दौड़
चिड़ावा |पिलानी रोड पर मंगलवार रात करीब साढ़े आठ बजे अचानक केनरा बैंक का सायरन बजने लगा। इसके चलते इलाके में हड़कंप मच गया। करीब पांच-सात मिनट तक सायरन लगातार बजता रहा। सूचना पर सीआई रणजीतसिंह सेवदा मौके पर पहुंचे। उन्होंने फोन करके बैंक प्रबंधक दीपक वर्मा को बुलवाया। बैंक की इस नई ब्रांच का अभी शुभारंभ नहीं होने से लेनदेन शुरू नहीं हुआ है। प्रबंधक वर्मा ने बैंक में तकनीकी खामी के चलते सायरन बजने की संभावना जताई है। गौरतलब है कि इसी भवन के ग्राउंड फ्लोर पर एक्सिस बैंक की शाखा भी संचालित है। सायरन बजते ही सड़क किनारे लोगों की भीड़ लग गई।
hin_Deva hin_Deva